Smnlaan 1:1-11 2 


Ndaan Smalo, Otox Baraw 


IPrajing balay, Otox Baraw o smalo karat ni dxgal.! ?Dxgal o 

mrramas ni ongat pnsdrxan. Mttpong ka gsilong ni hlkoban 
koong. Biyax Otox Baraw? o mlglog moda babaw qsiya. 3Pawsa kari 
ka Otox Baraw: “Qniqi rdax” msa. Kiya do nigan ka rdax. “Otox 
Baraw o malo bi son na qmita ka rdax. Kiya do psnakon na paah 
koong ka rdax. 5““Jiyan” son na tmngahan ka rdax ni “kaeman” 
son na tmngahan ka koong. Hmrinas ka kaeman ni dhoq ka mgrbo, 
nii o tgkingal jiyax. 

67Pawsa kari dori ka Otox Baraw: ““Qniqi srwanan ka iyax qsiya 
paro ni ptgaanak baraw ni troma ka qsiya” msa. Kiya ni wada asi 
ndowa saw nkari niya ka kana. Kiya do Otox Baraw o smalo 
srwanan. Pgbragon na ni pgtrmaon na ptgaanak ka qsiya. “Otox 
Baraw o “Karat” son na tmngahan ka srwanan baraw. Hmrinas ka 
kaeman ni dhoq ka mgrbo, nii o tgdha jiyax. 

Dori o pawsa kari ka Otox Baraw: ““Qsiya gaga troma karat o 
pssli nanak, saw mha mtroora ka mdngo” msa. Kiya do wada asi 
ndowa saw nkari niya ka kana. 'Otox Baraw o “Dxgal” son na ka 
mdngo ni gsiya msoopo o ““Gsilong” son na. Otox Baraw o malo bi 
son na qmita ka dxgal ni gsilong. !Lmotot rmngaw ka Otox Baraw: 
““Phrii kngkingal kaelgan pphmaon ka dxgal. Ppyahi oqon ni pghiyi 


1 “Prajing balay...karat ni dxgal” aji ori o “Prajing balay Otox Baraw ka smalo 
karat ni dxgal siida” aji ori o “Otox Baraw ka prajing smalo karat ni dxgal siida” 
son hmjil ori. (1:1) 


2 “Biyax Otox Baraw” aji ori o “Paro biyax Otox Baraw!” aji ori o “Bgihor pnaah 
Otox Baraw” aji ori o “Bgihor ksgon saejiq” son hmjil ori. (1:2) 

ka pnegalang or?’ msa. Kiya ni wada asi ndowa :saw nkari niya 
kana. Kiya do dxgal o hmro kngkingal kaelgan pphmaon ni oqon 
ni hiyi pnegalang. Otox Baraw o malo bi son niya qmita ka 
pphmaon nii. 3Hmrinas ka kaeman ni dhoq ka mgrbo, nii o tgtro 
Jiyax. 

“Dori ni pawsa kari ka Otox Baraw: “Kska karat o qniqi rdax 
pptgaanak jiyan ni kaeman, pptaayos pskraya hngkawas ni jiyax ni 
ptgaanak karat kingal hngkawas. “Dori o klhang karat prdax 
babaw dxgal” msa. Kiya ni wada asi ndowa saw nkari niya ka kana. 
IeKiya do Otox Baraw o smalo dha paro rdax. Hidaw o kmlawa 
jiyan, idas o kmlawa kaeman. Dori ka hiya o smalo ppngrah. 'Otox 
Baraw o ngalon na ka rdrdax ni pniqon na karat, kiya'o pprdax na 
babaw dxgal ni, “kklawa dha jiyan ni kaeman, pptgaanak dha rdax 
ni koong. Otox Baraw o malo bi son na qmita ka' rdrdax nii. 
"Hmrinas ka kaeman ni dhoq ka mgrbo, nii o tgspat jiyax.  - 

#Pawsa kari ka Otox Baraw: “Kska qsiya o krana ka kngkingal 
kalgan mlglog moodos. Karat o qniqi kngkingal kaelgan gbhni” 
msa. “Kiya do Otox Baraw o smalo paro bi samat gsilong ni 
kngkingal kaelgan kana mlglog moodos kska qsiya ni kngkingal 
kaelgan qgbhni. Otox Baraw o malo bi son na qmita ka miglog 
dmoodos nii. POtox Baraw o sbligan na ka mlglog dmoodos nii: 
“Krana gsilong ka qsorox ni krana babaw dxgal ka qgbhni”” son na. 
3 Hmrinas ka kaeman ni dhoq ka mgrbo, nii o tgrima Jiyax. 

“Pawsa kari dori ka Otox Baraw: “Dxgal o krana kngkingal 


3 “Ptgaanak karat kingal hngkawas” aji ori o “Ptgaanak smiyanan” son hmjil ori. 
- Karat kingal hngkawas son o Srnabaw, Rbagan, Krpohan, Misan. (1:14) 

'kaelgan mlglog moodos, kiya o tnbgan, samat bboyo, kowi 
mkkarang” msa. Kiya ni wada asi ndowa saw nkari niya ka kana. 
SKiya do Otox Baraw o smalo kana mlglog moodos babaw dxgal. 
Otox Baraw o malo bi son na qmita ka dmoodos nii. 

21. motot rmngaw ka Otox Baraw: “Smlaa ta saejig, pndkaanay ta 
saw tnan ni saw hnigan ta. Pklowaaw ta kngkingal kaelgan mlglog 
moodos, kiya o ggsorox ni qgbhni ni kana ttnbgan ni dsamat bboyo 
ni kiyikowi”” msa. “Kiya do Otox Baraw o spdka na hyaan nanak 
smalo ka saejiq. Smalo dhyaan ka hiya o smalo snaw ni koyoh. 
#Sbligan na rmngaw ka dhiya: “Yamo o prana ptoching hbaraw 
lagi ni saw-mha htngay kana babaw dxgal kmlawa kana dxgal ka 
lglagi namo. Yako o pklowaon mako qqsorox ni qqbhni ni kana 
miglog:.moodos. ?Biqon mako oqon pneghiyi paah qmpahan ni 
pneghiyi paah pnegalang. Kiya ka kiya ni kana moodos ni qgbhni 
o tbgon mo spriq ni pajiq” msa. Kiya ni wada asi ndowa saw nkari 
niya ka kana. “Otox Baraw o soyang balay son na qmita ka kana 
snalo na, Hmrinas ka kaeman ni dhoq ka mgrbo, nii o tgmataro 
Jiyax.- 

| Ana mano. kana saw nii O wada na qhdoon bi smalo kana. 
2, ?Tgmpito j jiyax, Otox Baraw ga, gpahon niya ka smmalo o wada 
na ghdoon ni msangay da. “Hiya o sbliqan niya ka tgmpito jiyax ni 
ptgnakan na pksoyang ka kingal jiyax nii. Yaasa kingal jiyax.nii ka 


4‘‘Kngkingal kaelgan mlglog moodos...ni kiyikowi” ka poso kari Hiboro o ‘“‘Kana 
tnbgan ni kana knlangan” msa. (1:26) 

hiya o mnhdo smalo” ni msangay da. “Nii o kika tndaan smalo ana 
mano Otox Baraw. 


Iding Qbliqan 

Smalo karat ni dxgal ka Otox Baraw Tholang siida. “Dxgal o 
ongat qhoni ni ongat spriq. Yaasa ini na pqixi niya na ni ongat ka 
saejiq mgaepah ori. “Kiya ka kiya ni msqbgbog mnkala  dxgal 
kdjiyax ka qsiya ni gmhorig kana dxgal. 

'Babaw na nii Otox Baraw Tholang o mangal dxgal ni smalo 
saejiq.” Yopan na hngap knoodos ka mohing na ni moodos ka :saejiq 
da. 

SOtox Baraw Tholang o smalo Iding qbliqan qori hraan hidaw ni 
pbliqon na paeniq ska hiya ka saejiq snalo na. °Otox Baraw o 
phraan na kngkingal kaelgan soyang bi qhoni ka dxgal nii ni 
pghiyian na malo oqon ka pnegalang. Kska dxgal qbliqan nii o niqan 
kingal poso qhoni moway knoodos ni kingal poso: ghoni .pgkla 
knmalo ni qnnaqih saajigon ” ori. 

VIding nii o niqan kingal yayong gmhoriq dxgal qbliqan nii. 
Yayong nii o qloli bitaq ngangot Iding ni paah hiya msowayay spat 
qnlian. "Tgkingal wayay o yayong Pison kson ni moda mtqiri Hbila. 
2 (Dxgal nii o ppyahan malo bi king ni soyang bi knox ni btonox 


5“Kingal jiyax nii ka hiya o mnhdo smalo” aji ori o “Brah na kingal jiya nii ka hiya 
o mnhdo smalo”. (2:3) 


6 “Dxgal ni saejiq”” dha kari nii o msdalih Intadan hngap kari Hiboro. “Adama ni 
Adam”. (2:7) 


7“Qhoni pgkla knmalo ni qnnaqih sajigon” aji ori o “Qhoni mboway knkla ana 
mano sajiqon”. (2:9) 

trkagan.) "Tgdha wayay o yayong Gihong kson ni moda mtqiri 
Kos.” “Tgtro wayay o yayong Chigris kson ni moda qori hraan hidaw 
Asiriya. Tgspat wayay o yayong Yohorati kson. 

NOtox Baraw Tholang o pbligon na paenig Iding gbligan ka 
saejiq nii ni pqpahon na hiya ni pklowaon na dxgal nii. ''Rmngaw 
"hyaan ka Otox Baraw: “Ana mano hiyi pnegalang dxgal gbligan nii 
o qooqo nanak mkan. "Wana hiyi qhoni pgkla knmalo ni gnnaqih 
ka iya bi oqi. Oqon so do knjiyax na siida ida so mphogqil” son na. 

18Babaw na nii Otox Baraw Tholang o rmngaw: “Borox bi kndsan 
na ka saejiq nii o aji malo, mpsmalo ko kingal saw mha mneglngog 
tgohoy ni mdayaw hyaan” msa. “Kiya do Otox Baraw Tholang o 
mangal dxgal smalo kngkingal kaelgan mlglog moodos ni qbhni. 
Dson na brah saejiq nii ka dhiya pptngahan na. Saejiq o thnganan 
na kana ka mlglog moodos. #Saejiq o wada na thnganan ka tnbgan 
ni gbhni ni samat. Kiya ka kiya ni kska dha hiya o ongat ana kingal 
ka saw mneglngog tthiyon na ni mdayaw hyaan. 

“Kiya do Otox Baraw Tholang o psdngxon na paatagi ka saejiq 
nii. Mtaqi ka hiya siida Otox Baraw o ngalan na haya ka kingal 
tkrang na. Babaw na nii pstrngan na haya dori ka hiyi na. Z#Otox 
Baraw Tholang o ngalon na ka tkrang ni smloon na kingal koyoh. 
Koyoh nii o dson na brah saejiq. #“Rmngaw ka saejiq nii: 

“Nai hini sayang sa kika boot pnaah boot mo ni hiyi pnaah hiyi 

mo. 


8 “Kos” aji ori o “Sodan” kson. (2:13) 

Hiya nii o “Koyoh” kson mu ptngahan. 

Yaasa hiya o pnaah snaw hki” msa. 
“Mano saw kiya ni msowayay paah tama, bobo niya ka snaw ni 
msoopo kiyohan na. Dha hiyi o maakingal qbobor da. #Saejiq nii 
ka dha koyoh niya o mbbolang, ongat Inglongan dha ka kson 


mgagsiga. 


Tbrinah Kari Otox Baraw Ka Saejiq 


Kana kska moodos snalo Otox Baraw o qoyo ka mkla bi 

tmrqdog. Smiling kiyohan ka qoyo: ““Otox Baraw o “balay bi 
mdakar monan éekan namo pneghiyi ana mano pnegalang dxgal 
qbligan nii hog?” msa. 

Smiyok ka koyoh: “Pneghiyi ana mano Pnegalang dxgal gbligan 
nii o tdowa nami oqon. 3Wana hiyi ghoni gaga mgska bi malo dxgal 
ka ini tdowa oqon. Otox Baraw o mdakar mnan ttlong hyaan. Nasi 
nami ini gbahang hyaan do mphoqjil nami da” son na. 

#Smiyok ka qoyo: “Aji saw kiya wah! Aji namo mphoqil. 5Saw 
nii kari niya ka Otox Baraw o yaasa mkla monan, oqon namo ka 
hiyi pnegalang kiya do mpdka namo Toxan Baraw mkla ptgaanak 
malo ni nagih hki’ msa. 

“Koyoh nii o qmita hiyi pnegalang saw ki knmalo taan ni saw 
ooqon ni dori o mpniqgon knkla msa do sraon na balay. Kiya do 


9 “koyoh” ni “snaw” dha kari nii o msdalih Intadan hngap kari Hiboro. (2:23) 
10 “Mkla ptgaanak malo ni nagih hki” aji ori o “Mkla ana mano hki”. (3:5) 

pstqon naka hiyi na ni oqon na. Bigan niya ka snaw na ni wada 
mkan ka hiya ori. "Mkan hiyi ghoni nii ka dhiya do mtrawah ka 
dawriq. dha da. Hana mkla msa nii ta mbolang do pllotot rnabaw 
nonoh ni sqroy dha hiyi dha. 

“8Sgrsaw gbiyan, mbahang nksa Otox Baraw Tholang kska dxgal 
qbligan hiya ka dhiya do asi ttalang tgliing kska rnaaw. PKiya ni 
Otox Baraw Tholang o splawa na ka sapa nii: “Gaga so ino hog?” 
son na. 

““Smiyok ka hiya: “Mbahang ko mksa SO bei qbliqan nii do asi 
ko kiisog ni tgliing ko. Yaasa mbolang ko” msa. 

1Smiyok ka Otox Baraw: “Ima rmngaw sonan msa mbolang so 
hog? Wada so mkan hiyi qhoni pndakar mo sonan hog?” son na. 

VSmiyok :ka saejig nii: “Pndongos so knan ka koyoh nii tghoy 
knan o hiya ka mnoway knan hiyi pnegalang ni wada mo oqgon” 
msa. 

3Smiling kiyohan nii Na Otox Baraw .Tholang: “Hmoya so saw nii 
hog?” son na. Smiyok ka hiya: “Qoyo gaga ka munggog knan, Kiya 
do wada ko mkan; msa. 


Otox Baraw Psgaaw Rochiq 


“4Kiya ni Otox Baraw Tholang o rmngaw qiyoan: ‘‘Asaw qori saw 
nii pkdraon miso. Kana kska mlglog moodos o wana iso ka rbaon. 
Paah sayang bitaq nhdaan kndsan so ka iso o mpsolos so mboyas 
mksa ni maekan so dxgal. Iso ni koyoh gaga o pkpayson mako ni 
dori o wawa so babaw niya ni lqlaqi niya babaw na ori o mpknpais. 

Dhiya o mpstmaq tonox so ni iso ori o mqiyot so knog dha?” son na. 

I6Otox Baraw Tholang o rmngaw kiyohan: “Malon mo- knrxan ka 
kkshjil so ni kknrxan gdorog so. Ana saw nii o ida so mha rinah bi 
smkoxol snagon so ni hiya o mpklawa sonan”” son na, 

/Otox Baraw Tholang o rmngaw snagan na: “Wada so mbahang 
kari koyoh so ni wada so mkan hiyi qhoni pndakar mo. Dxgal o 
asaw tnbrnahan so kari ni rbaon. Kndsan so bitaq nhdaan o asi so 
ka mkrbok kika mpatoko ka oqon nangal so.. 'Dxgal o mpahro 
pakaw ni ssprig. Iso o maekan so pajiq bboyo. Iso: o asi so ka 
mtmmring gmaepah o qlqlong so mpktngi mkan. Mgaepah so. bitag 
hnggilan ni mpaadxgal so. Yaasa nangal so paah dxgal smalo :ni 
mpaadxgal so dori” son na. 

%2 Adamo! o Iba” son na tmngahan ka koyoh: na. Yaasa hiya o 
bobo kana saejiq. “Otox Baraw Tholang o ssmalo na. lokos qragil 
samat ka Adamo ni koyoh na. Kiya ni plkosan na haya. 


Padriqon Paah Iding Dxgal Qbligan Ka Adamo Ni Iba 
2Babaw na nii Otox Baraw Tholang o rmngaw: “Jima wada 
mdka tnan nigan kkla dha ptgaanak malo ni naqih” ka saejiq gaga 
da. Iya ta bi srowai paekan hiyi qhoni knoodos saw mpkoodos ana 
knowan ka dhiya” msa. “Kiya do. Otox Baraw Tholang o lowagon 


11 “Adamo” ka imi kari Hiboro o “saejiq” msa. (3:20) 
12 “Iba” o msdalih Intadan hngap “knoodos” msa kari Hiboro. (3:207 


13 “Nigan kkla dha ptgaanak malo ni nagih” aji ori o “Niqan kkla dha ana mano”. 
(3:22) 

: ; ; ' l ded 
na paah Iding dxgal qbliqan ka hiya. Kiya o oosa na qmaepah 
pniyahan halo hyaan. “Otox Baraw Tholang ka babaw Imniwaq 
saejiq nii do pniqon na qori hraan hidaw Iding hiya ka Kirobing ni 
poching sranag mttriya mtqiri, kiya o hhtor na saejiq aji ssdalih 
qhoni knoodos. 

